Manastir Svetog Jovana Krstitelja kod Gornjeg Matejevca
<s>Manastir Svetog Jovana Krstitelja pripada Eparhiji niškoj Srpske pravoslavne crkve i predstavlja nepokretno kulturno dobro kao spomenik kulture.</s><s>Prvobitni manastir vezuje se za vreme cara Konstantina Velikog.</s><s>Godina gradnje je bez pouzdanih podataka, ali zbog načina gradnje, vezuje se za 11. vek.</s>

<s>Položaj i prošlost 
Smešten je u blizini sela Gornji Matejevac, između brda Beli Vrh i Temeni Vrh.</s><s>Pominje u turskim popisima iz 1498, 1516. i 1564. godine kada je već opusteo već opusteo.</s><s>Po predanju, u vreme turskog ropstva živelo dvanaest monaha, koji su bili narodni prosvetitelji, pčelari i prepisivači bogoslužbenih knjiga.</s>

<s>Manastirska crkva 
Manastirska crkva je jednobrodna trikohalna građevina sa manjom pripratom na zapadnoj strani.</s><s>Podužni poluobličasti svod se oslanja na bočne lukove poduprte masivnim pilastrima.</s><s>Ukopan je oko jedan metar u zemlju.</s><s>Podne površine pokrivene su brižljivo klesanim kamenim pločama.</s><s>Za časnu trpezu poslužio je antički stub.</s><s>U zidu između naosa i priprate nalazi se veliki lučno oblikovan ulazni otvor, iznad koga je dvopojasna luneta.</s><s>Manastir Sv. Jovana Krstitelja kod Donjeg Matejevca5.jpg
Krajem 16. veka crkva je obnavljena, kada je dozidana priprata, a nešto kasnije, u prvim decenijama 17. veka, crkva je živopisana.</s><s>Poslednjim intervencijama iz 1835. godine, u vreme mitropolita Kalinika, izvršena je opšta konsolidacija hrama, obnovljena fasada, prozori, portal i podne površina naosa i priprate.</s>

<s>1869. godine urađen je novi živopis od strane putujuće zografske družine, o čemu svedoči natpis iznad ulaza u naos i ikonostas koji je iz tog vremena.</s>

<s>U vreme Oktobarske revolucije ruske monahinje odbegle od boljševičkog terora našle su utočište u ovom manastiru, gde su osnovali školu za slepe.</s>

<s>Vidi još 
 Manastiri Eparhije niške
 Spisak spomenika kulture u Nišavskom okrugu</s>

<s>Izvori</s>

<s>Spoljašnje veze 
 MANASTIR SV JOVANA IZNAD GORNJEG MATEJEVCA 
 Sveti oganj još gori Novosti 13. jun 2010.</s><s>Praznik roždestva preteče Gospodnjeg Jovana, Eparhija niška</s>

<s>Manastiri Eparhije niške
Spomenici kulture Srbije
Srednjovekovni manastiri u Srbiji
Gradska opština Pantelej</s>

